கேள்வி: கைல் மேயர்ஸ் - துடுப்பாட்ட வாழ்க்கை பற்றி தகவல் சொல்.
பதில்: டிசம்பர் 2020 இல், மேயர்ஸ் வங்காளதேசத்திற்கு எதிரான தொடருக்கான மேற்கிந்தியத் தீவுகளின் தேர்வுத்துடுப்பாட்ட அணியிலும் ஒருநாள் பன்னாட்டுத் துடுப்பாட்டம் (ODI) அணியிலும் இடம் பெற்றார். 20 ஜனவரி 2021 அன்று வங்காளதேசத் துடுப்பாட்ட அணி எதிராக மேற்கிந்தியத் தீவுகளுக்காக தனது ஒருநாள் போட்டியில் அறிமுகமானார் அவர் 3 பிப்ரவரி 2021 அன்று மேற்கிந்தியத் தீவுகளுக்காக தனது தேர்வுத் துடுப்பாட்டப் போட்டியில் அறிமுகமானார் அவரது அறிமுகத்திலேயே, மேயர்ஸ் சதம் அடித்து, தேர்வுத் துடுப்பாட்டத்தில் அறிமுகத்திலேயே சதம் அடித்த மேற்கிந்தியத் தீவுகளின் 14வது மட்டையாளர் ஆனார். அவர் தனது இன்னிங்ஸை ஆட்டமிழக்காதவர் 210 ரன்களில் முடித்தார். அவர் தனது டெஸ்ட் அறிமுகத்திலேயே இரட்டை சதம் அடித்த ஆறாவது மட்டையாளர் ஆனார், மேற்கிந்தியத் தீவுகளை வெற்றி இலக்கான 395 ஓட்டங்களை அடைய வழிநடத்தினார். இது தேர்வுத் துடுப்பாட்ட வரலாற்றில் வெற்றிபெற்ற ஐந்தாவது பெரிய இலக்கு ஆகும். மே 2021 இல், கிரிக்கெட் மேற்கிந்தியத் தீவுகளில் இருந்து மேயர்ஸுக்கு தொழில்முறைத் துடுப்பாட்ட ஒப்பந்தம் வழங்கப்பட்டது. மேயர்ஸ் தனது ஐபிஎல் அறிமுகத்தை லக்னோ சூப்பர் ஜெயண்ட்ஸ் அணிக்காக 1 ஏப்ரல் 2023 அன்று டெல்லி கேபிடல்ஸ் எதிராக தொடங்கினார். 38 பந்துகளில் 73 ரன்கள் எடுத்தார்; ஒரு பந்துப்பரிமாற்றத்தை வீசினார். ESPNcricinfo.com|website=ESPNcricinfo|language=en|access-date=2023-04-03}}